section_heading: Povijest
paragraph_text: mini|Pallazo del Campo s tornja mini|Piazza Salimbeni To je bio krunski događaj u razvoju Siene kakvu poznajemo danas. U 12. st je dovršen najveći dio Katedrale (Duomo), u to doba nastao je i Piazza del Campo, po nekima najljepši javni prostor Europe, kao centar javnog svjetovnog života. Gradski zid podignut je 1194. god. na mjestu Gradske vijećnice (Palazzo Pubblico) da spriječi klizanje tla, ali i da istakne značaj terenu koji je postao javni prostor. U 12. st. republika je smijenjena aristokratskom vladavinom. Republika Siena (grad država - Commune) uvećavala je svoj teritorij na račun okolnih feudalaca i preuzimala njihove utvrđene dvorce u svoj sistem obrane. Ali je istovremeno postajala sve više mjestom političkih sukoba između interesa plemstva i plebsa (naroda), a to je dovelo do formiranja prvih političkih stranaka novog vijeka. Te stranke su obično djelovale kao oporba prema velikom takmacu Firenci, u XIII. st. dominirali su gibelini kao žestoki protivnici firentinskim gvelfima (ovaj sukob je i pozadina velike Danteove Božanstvene komedije (Commedia Divina).